Česačkojta dróstnica

Česačkojta dróstnica (Potamogeton pectinatus) je rostlina ze swójby dróstnicowych rostlinow (Potamogetonaceae). 

 Wopis 
Česačkojta dróstnica je trajne zelo, kotrež docpěje wysokosć wot 30 hač 300 cm.

Stołpik docpěje tołstosć wot 1 hač 3 mm a je chošćojće rozhałuzowany.

Schódne, klunkate, wótre, třinerwne łopjena su w dwěmaj linkomaj česačkojće zrjadowane a docpěja šěrokosć wot 1 hač 4 mm.

Kćěje wot junija hač awgusta. 8-16 njenahladnych, 3 mm wulkich kćenjow steji w 2-5 cm dołhej, čumpatej kłósce.

Płody su nimale połkruhojte, žołtobrune a docpěja dołhosć wot něhdźe 4 mm.

 Stejnišćo 
Rosće w 0,2 hač 3,5 hłubokich jězorach, łužach, hrjebjach a rěčkach.

 Rozšěrjenje 
Rostlina je w Europje rozšěrjana.

 Nóžki 

 Žórła 
 Aichele, D., Golte-Bechtle, M.: Was blüht denn da: Wildwachsende Blütenpflanzen Mitteleuropas. Kosmos Naturführer (1997)
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Dróstnicowe rostliny